07/09/2021 | Administración LocalMunicipal
Negreira
Anuncio relativo á aprobación definitiva da modificación da Ordenanza fiscal reguladora da Taxa por recollida do lixo do Concello de Negreira

ANUNCIO O Pleno da Corporación, con data de 12 de xullo de 2021, acordou a aprobación provisional da modificación da Ordenanza fiscal reguladora da Taxa por recollida do lixo. Transcorrido o prazo de 30 días hábiles dende a súa publicación no BOP sen que se presentasen reclamacións, considérase aprobada definitivamente. Publícase a continuación o texto íntegro da citada ordenanza reguladora. Artigo 1.º.-Fundamento e natureza. En uso das facultades concedidas polos artigos 133.2 e 142 da Constitución, artigo 106 da Lei 7/1985 do 2 abril, reguladora das Bases de Réxime Local, e de conformidade co disposto nos artigos 15 a 19, 57 e artigo 20.4. s) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais (TRFL), este Concello establece a taxa pola recollida de residuos sólidos urbanos, tratamento e eliminación destes, que se rexerá pola presente ordenanza fiscal e polo disposto nos artigos 20 a 27 do TRFL. Artigo 2.º.-Feito impoñible. Constitúe o feito impoñible da taxa a prestación do servizo de recepción obrigatoria de recollida e tratamento de lixo domiciliario e residuos sólidos urbanos de vivendas, aloxamentos, locais ou establecementos nos que se exerzan actividades industriais, comerciais, profesionais, artísticas ou de servizos. Para tal efecto considéranse lixo domiciliario e residuos sólidos urbanos, os restos e desperdicios de alimentación, detritos procedentes da limpeza normal de locais ou vivendas e exclúense de tal concepto os residuos de tipo industrial, escombros de obras, detritus humanos, materias e materiais contaminados, corrosivos, perigosos, ou os que a recollida ou vertido esixa a adopción de especiais medidas hixiénicas, profilácticas ou de seguridade. Artigo 3.º.-Obriga de contribuír. A obriga de contribuír que orixina o pagamento da taxa nace dende o momento no que inicie a prestación do servizo, entendéndose iniciada dada a natureza de recepción obrigatoria desta, cando estea establecida e en funcionamento a recollida e tratamento de lixo nos lugares onde figuran as vivendas e locais utilizados polos contribuíntes suxeitos á taxa. Artigo 4.º.-Suxeito pasivo. Considéranse contribuíntes suxeitos a taxa as persoas físicas ou xurídicas, e as entidades as que se refire o artigo 35.4 da Lei xeral tributaria, que ocupen ou utilicen as vivendas, establecementos ou locais emprazados nos lugares onde se preste o servizo, xa sexa a título de propietario ou de usufructuario, habitacionista, arrendatario ou precario. Terán a consideración de suxeito pasivo substituto do contribuínte o propietario das vivendas ou locais que poderán repercutir no seu caso as cotas satisfeitas sobre os usuarios daqueles, beneficiarios do servizo. A non utilización ocasional do servizo non invalida a obrigatoriedade da prestación municipal e da recepción obrigatoria polos beneficiarios. Artigo 5. Responsables 1. Responderán solidariamente das débedas tributarias as persoas ou entidades ás que se refire o artigo 42 da Lei 58/2003, de 17 de decembro, Xeral Tributaria.2. Serán responsables subsidiarios as persoas ou entidades ás que se refire o artigo 43 da Lei 58/2003, de 17 de decembro, Xeral Tributaria. Artigo 6.º.-Cota tributaria A cota tributaria consistirá nunha cantidade fixa por unidade local que se determinará en función da natureza e dos destinos dos inmobles. No caso de exercer varias actividades comerciais no mesmo local, este estará suxeito ó pago da cota de maior contía. Para tal efecto se aplicará o seguinte cadro de tarifas anual: Epígrafe 1.-Vivendas e locais non afectos a actividades económicas.59 Euros Epígrafe 2.-Hostalería e establecementos análogos · Bar, café – bar, cafetería, taberna e similares 94.66 euros. · Restaurantes, parrilladas e similares 246.12 euros Epígrafe 3.-Establecementos de alimentación. Autoservizo: Ata 150 m 2 75,73 euros Entre 150m 2 e 300m 2 310.58 euros Maior de 300m 2 946.60 euros Ultramarinos, froiterías, panaderías, carnicerías, e alimentación en xeral: Ata 150m 2 75.73 euros Maior de 150m 2 110 euros Epígrafe 4.-Comercio en xeral. (librerías, ferreterías, moda, zapaterías, electrodomésticos, xoierías, estancos, perruquerías, centros de estética, e establecementos análogos): Ata 150m 2 75.73 euros Maior de 150m 2 110 euros Epígrafe 5.-Despachos profesionais, oficinas, xestorías, asesorías, axencias de viaxes, centros de ensino públicos e privados, academias, centros relixiosos, autoescolas e centros análogos. Ata 150m 2 75.73 euros Maior de 150m 2 110 euros Epígrafe 6.- Entidades financeiras 599.51 euros Epígrafe 7.-Saúde Farmacias 75.73 euros Hospitais, xeriátricos, residencias e similares 59 euros +3 euros por cama Epígrafe 8.- Aloxamento Hoteis, moteis, e hoteis – apartamentos 59 euros + 1 euro por praza Hostais, pensións, fondas, albergues, casas de turismo rural e análogos 59+ 0.50 euros por praza Epígrafe 9.- Almacéns, industrias, moblerías, garaxes, talleres mecánicos, téxtiles, de reparación, imprentas, venda de maquinaria, bazares e similares. Ata 150m 2 75.73 euros Maior de 150m 2 150 euros Epígrafe 10.- Gasolineiras 240 euros Epígrafe 11.- Ximnasios, centros deportivos e de lecer/ocio 110 euros Epígrafe 12-. Espectáculos, salas de teatro, cines, salas de festa, bailes e similares Ata 1000 m 2 504.85 euros Maior de 1000 m 2 979.25 euros Epígrafe 13-. Casinos, bingos, salas de xogo e similares. Ata 150 m 2 278.50 euros Ata Entre 150 m 2 e 500 m 2 637.25 euros Maior de 500 m 2 869.12 euros Epígrafe 14-. Outros non clasificados nos apartados anteriores Ata 150 m 2 75.73 euros Entre 150 m 2 e 500 m 2 150 euros De mais de 500 m 2 246.12 euros Artigo 7.º Bonificacións e reducións Aquelas vivendas que non sexan consideradas habitables, terán unha bonificación do 100%. Non serán consideradas vivendas habitables aquelas edificacións ou parte delas, destinadas a vivendas, que non reúnan as condicións mínimas esixidas pola lexislación aplicable. (Decreto 29/2010 de 4 marzo de 2010, polo que se aproban as normas de habitabilidade de vivendas de Galicia, e se establecen as actuais condicións para que unha edificación cumpra cos requisitos mínimos habitables). En todo caso, entenderase que non reúnen ditas condicións as vivendas que incumpran os requisitos de superficie, número, dimensión e características das pezas habitables, as que presenten deficiencias graves nas súas dotacións e instalacións básicas e as que non cumpran os requisitos mínimos de seguridade, accesibilidade universal, e habitabilidade esixibles á edificación. A concesión ou denegación deste beneficio fiscal será informada polo técnico competente, previa solicitude do interesado. No caso de ser valorada positivamente a concesión do presente beneficio polo técnico competente, terá efectos dende o ano seguinte á súa solicitude. Para ter dereito á obtención deste beneficio, a persoa interesada deberá acreditar o cumprimento das condicións que motivan o seu outorgamento durante todo o tempo que dure a bonificación e ten a obriga de comunicar os cambios das circunstancias que deron lugar ao mesmo. Artigo 8.º.-Normas de Xestión. Declaración e ingreso. O Concello de Negreira confeccionará unha matrícula provisional que inclúa os suxeitos pasivos obrigados ó pagamento que será exposta ó público para os efectos de exame e reclamacións durante 15 días hábiles. As variacións que se produzan nos datos da matrícula serán comunicados ó Concello polos afectados, así como as futuras altas. Cando o afectado non efectúe a súa iniciativa a alta esta será realizada de oficio polo Concello. O período de cobramento para os recibos correspondentes ós suxeitos pasivos incluídos na matrícula será anual e a taxa devindicarase o 1 de xaneiro de cada ano natural, salvo nos supostos de inicio ou cese no uso do servizo que teñan lugar o longo do ano; neste supostos se efectuará o rateo correspondente por meses. Artigo 9º.-Infraccións e sancións. Para todo o relativo á cualificación de infraccións tributarias, e a imposición das sancións correspondentes, rexerá o disposto nos artigos 178 e seguintes da Lei 58/2003, de 17 de decembro, Xeral Tributaria. Responderán solidariamente das obrigas tributarias do suxeito pasivo as persoas físicas ou xurídicas as que se refire o artigo 42 da Lei 58/2003, de 17 de decembro, Xeral Tributaria. Serán responsables subsidiarios as persoas ou entidades ás que se refire o artigo 43 da Lei 58/2003, de 17 de decembro, Xeral Tributaria. Disposición final. A presente ordenanza fiscal entrará en vigor unha vez publicado no BOP, consonte ao preceptuado no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o seu texto integro, permanecendo en vigor ata a súa modificación ou derrogación expresa. Negreira, 01 de setembro de 2021 Manuel Ángel Leis Míguez Alcalde – Presidente